Смрт Мајкла Џексона
Јуна 25. 2009, амерички певач Мајкл Џексон је преминуо након што је доживео срчани застој у својој кући, у Холмби Хилсу, Лос Анђелес, Калифорнија. Његов лични лекар, Конрад Мареј, изјавио је да га је нашао како не дише и слабог пулса у својој соби. Према речима Мареја, одмах је прионуо на кардиопулмоналну реанимацију. Иако је хитна помоћ убрзо стигла, Џексон је преминуо на „Роналд Реган Ју-Си-Ел-Еј“ клиници. Док су првобитни извештаји говорили о улози седатива за ублажавања болова у певачевој смрти, пажња се касније усмерила на лекове које је наводно користио против инсомније (пропофол или диприван). 